ועדת הכספים, כנסת 15, פרוטוקול מספר 266, 2001-05-23 09:15

ישראל כץ: אנחנו נשמע את משרד האוצר, שהכין בוודאי את החומר וייתן לנו דיווח מה התבצע ואיפה אנחנו עומדים.

שי וינר: עד היום, בהמשך להחלטת הממשלה, להחלטה הנוספת ולשתי הישיבות של ועדת הכספים, פעלנו מול המשרדים לבצע את כל השינויים הפנימיים על מנת להתחיל בביצוע ההחלטה.

שי וינר: כל השינויים בוצעו, למעט במשרד התעשיה והמסחר, וגם דיווחנו על זה בפעם שעברה.

שי וינר: למיטב ידיעתנו בשלב הזה עדיין אין שינוי.

שי וינר: אותו דבר, עדיין לא היתה שום התקדמות במשרד המדע, התרבות והספורט, והשינוי הפנימי בתקציב משרד הפנים עדיין לא נעשה.

שי וינר: מבחינתנו הוא נעשה אך הוא מונח על שולחן הוועדה, שעדיין לא אישרה את ההעברה התקציבית.

ישראל כץ: זה רק 10 מיליון שקלים.

שי וינר: אני מדבר על החלק של המשרדים, על כל השינויים הפנימיים.

שי וינר: שלוש הנקודות האלה מסיימות בעצם את השינויים הפנימיים בתקציבי המשרדים.

אמנון כהן: זה לא ייצא, כי המשרדים מתנים בהעברה של האוצר.

ישראל כץ: יכול להיות שהיתה התקדמות, שהיו במגע עם המשרדים לראות מה הם צריכים לתת.

אמנון כהן: אותו דבר שהיה בשנה שעברה.

ישראל כץ: מבחינת הוועדה ה-103 מיליון שקל יועברו, ואני מניח שזה יהיה בקרוב.

ישראל כץ: נפגשתי עם שר האוצר וגיליתי רצון חיובי מצידו.

ישראל כץ: אני מניח שאנחנו נקיים עוד ישיבה אחת, ואני מקווה ששר האוצר ישתתף בישיבה והדברים יסוכמו.

ישראל כץ: מאוד חשוב לי להבין לגבי אותם 200 מיליון שקל.

ישראל כץ: חלקו של משרד התעשיה והמסחר הוא 45-50 מיליון שקל, שהוא לא תורם אותם לצורך העניין; חלקו של משרד המדע, התרבות והספורט הוא 2 מיליון שקל.

ישראל כץ: האם הוא לא רוצה להעביר אותם?

שי וינר: הוא לא רוצה להעביר בשלב הזה.

שי וינר: לא השתנה כלום מאז הישיבה הקודמת.

שי וינר: היו שיחות איתם והם נתנו תשובה חד-משמעית.

ישראל כץ: הוא לא מחכה לכסף אחר.

ישראל כץ: זה דבר שהוא צריך להעביר.

שי וינר: הוא לא מתכוון לבצע את זה.

שי וינר: זאת התשובה שניתנה.

ישראל כץ: אז אתם יכולים למסור לו שיהיה לכם קושי להעביר בקשות שלו.

ישראל כץ: אני מודיע חד-משמעית שאנחנו לא נאשר שום בקשה שלו.

יעקב ליצמן: אני מציע שאנחנו נאשר קיצוץ יותר עמוק במשרדים האלה.

יעקב ליצמן: דרך הקיצוץ נפתור את הבעיה.

יעקב ליצמן: אז הקיצוץ באותם משרדים יהיה כפול.

יעקב ליצמן: אז יהיה לנו כסף לעוד הסכמים קואליציוניים ...

ישראל כץ: כל רעיון יתקבל בברכה.

ישראל כץ: זה רעיון מצויין, חבר הכנסת ליצמן, שאנחנו נקצץ במקצצים ולא נעלה להם.

ישראל כץ: יכול להיות.

אבשלום וילן: הרישא של חבר הכנסת ליצמן הגיונית אבל הסיפא נקראת בשפת העם "חברון-בראון".

יעקב ליצמן: אמרתי את זה בבדיחות.

אבשלום וילן: כמו שאמר חבר הכנסת ליצמן, לא יכול להיות שיש החלטת ממשלה וועדת כספים אך משרד אומר שהוא לא מקיים.

אבשלום וילן: זה לא יקום ולא יהיה.

אבשלום וילן: ההצעה לעצור לו העברות תקציביות היא בהחלט הגיונית.

אבשלום וילן: מה שלא הגיוני זה להגיד שישאר כסף להסכמים קואליציוניים.

ישראל כץ: מבחינתנו אין כאן יותר הסכמים קואליציוניים.

ישראל כץ: יש הצהרות שניתנו לכנסת.

ישראל כץ: אתה ביקשת שזה יהיה בבסיס התקציב.

משה מרחביה: ברשותכם, שני משפטי רקע ואחר כך "הכה את המומחה".

משה מרחביה: אנחנו עכשיו נמצאים בשנת 2001.

משה מרחביה: ידוע לי שהרפרנטים שלנו מהאוצר הזיעו בימים האחרונים והם אמרו לי שבשבוע הבא הם יעבירו לוועדת הכספים את הכסף.

ישראל כץ: איזה כסף?

ישראל כץ: ואיך זה קשור לתוכנית "אופק"?

משה מרחביה: קודם כל אדבר על התוכנית כולה ואחר-כך אגזור את תוכנית "אופק".

משה מרחביה: יש כמה תוכניות צבועות במהלך השנים, מינהלות ועוד דברים כאלה, שכולם כבודם במקומם מונח.

ישראל כץ: היינו רוצים להתמקד בתוכנית "אופק".

משה מרחביה: התקציב שעומד לרשותנו היום לנושא תוכנית "עידוד" הוא כ-57 מיליון שקל.

משה מרחביה: נכללים בה 21 ישובים.

ישראל כץ: האם אין הבחנה בתוך התקציב בין "עידוד" ל"אופק"?

ישראל כץ: מר שי וינר, כשאתה מדבר על כסף צבוע, זה לתוכנית "אופק"?

שי וינר: על-פי החלטת הממשלה 45 מיליון שקל מתוך תקציב משרד התעשיה והמסחר צריכים להיות צבועים לתוכנית "אופק".

יעקב ליצמן: האם יש התחייבות המשרד ל"עידוד"?

ישראל כץ: מר מרחביה, אני מבקש שתמקד את הדברים עד כמה שאפשר בסוגייה הזאת.

ישראל כץ: יש 57 מיליון שקל שאתה קורא להם "עידוד", אבל מתוכם 45 מיליון שקל הם לתוכנית "אופק", ועליה אנחנו מדברים.

משה מרחביה: אני חייב לומר שיש גם תוכנית שנקראת "קו עימות".

משה מרחביה: זה גם נכלל בתוך הכסף.

משה מרחביה: האם היום יש למחוק אותם?

ישראל כץ: לא אמרתי למחוק.

ישראל כץ: אני מניח שכל תוכנית שקיימת בוודאי צריכה להתקיים אלא שאנחנו לא דנים בה עכשיו.

ישראל כץ: באה הממשלה ואומרת, באמצעות נציגיה המוסמכים, שכ-200 מיליון שקלים נמצאים בתקציבי משרדי הממשלה, מסומנים וצבועים לטובת תוכנית "אופק".

ישראל כץ: כמו כן יש החלטה להעביר 103 מיליון שקל מהרזרבה, וזה סוגייה אחרת.

משה מרחביה: גם 57 מיליון השקלים הם לא במשרד התעשיה והמסחר.

ישראל כץ: אני שואל על ה-45 מיליון שקל.

משה מרחביה: לא רק 45 מיליון שקל אלא גם 57 מיליון שקל.

משה מרחביה: אין לי שום כסף.

משה מרחביה: מדובר רק על תוכניות.

12943: אנחנו באים היום עם בעיה ויוצאים עם מסר.

ישראל כץ: אני רוצה להבין.

ישראל כץ: יש כאן טיעון ש-45 מיליון שקל הם בכלל לא במשרד התעשיה והמסחר.

ישראל כץ: האם זה נכון?

שי וינר: היה סיכום, ואחר-כך זה גם נכתב כהחלטת ממשלה, בין משרד התעשיה והמסחר למשרד ראש הממשלה, שמשרד התעשיה והמסחר נותן 45 מיליון שקל מתקציבו לטיפול נקודתי.

שי וינר: איפה הכסף?

שי וינר: אני לא יודע.

שי וינר: בגלל זה פנינו למנכ"ל משרד התעשיה והמסחר וביקשנו ממנו, על בסיס הסיכום של משרד התעשיה והמסחר עם משרד ראש הממשלה ועל בסיס החלטת ממשלה, שיעביר את 45 מיליון השקלים מהמקור שהוא תכנן, מהמקור הרלוונטי, לנושא טיפול נקודתי.

יעקב ליצמן: מתי היתה החלטת הממשלה על טיפול נקודתי ועל 45 מיליון שקל ממשרד התעשיה והמסחר?

בארי הולצמן: בנובמבר 2000.

יעקב ליצמן: זאת אומרת, לפני אישרו את ספר התקציב.

יעקב ליצמן: כלומר, בספר התקציב, בתקציב משרד התעשיה והמסחר היה צריך להיות סכום צבוע, על דעת האוצר.

אמנון כהן: כבר הסבירו את זה בפעם שעברה.

יעקב ליצמן: בספר התקציב היו צריכים להיות צבועים 45 מיליון שקל במשרד התעשיה והמסחר עבור טיפול נקודתי, על דעת האוצר.

יעקב ליצמן: זאת אומרת שהאוצר לא היה צריך להגיד - כמו מה שאומר מר שי וינר - שהוא לא יודע איפה זה.

שי וינר: בנובמבר בעת החלטת הממשלה התקציב היה כבר סגור ומודפס על שולחן ועדת הכספים.

שי וינר: הוחלט שזה יהיה מתוך התקציב ואמרו שיעשו שינויים בעת אישור התקציב.

יעקב ליצמן: בעת אישור התקציב ידעתם שיש 45 מיליון שקל צבועים.

שי וינר: שצריכים לצבוע.

ישראל כץ: חבר הכנסת ליצמן אומר מה היה צריך להיות, ולצערנו זה לא היה באף משרד.

יעקב ליצמן: באותו תאריך, נניח אפילו שהספר היה מודפס, הוא ידע שיש שם 45 מיליון שקל.

ישראל כץ: זה מטרת הדיון שלנו.

ישראל כץ: התברר שהתוכנית אושרה ולכאורה יש בה כסף אך היא לא מבוצעת.

ישראל כץ: זאת כבר הישיבה השלישית שלנו בעניין הזה.

ישראל כץ: חבר הכנסת ליצמן מחדד את לב הסוגייה.

יעקב ליצמן: מר שי וינר אומר שהוא לא יודע איפה הכסף.

שי וינר: מנובמבר 2000, אז אושרה התוכנית, ועד הבוקר על משרד התעשיה והמסחר היה לצבוע את התקציב אך זה עדיין לא נצבע.

ישראל כץ: חבר הכנסת ליצמן אומר שבעצם במקום 3 דיונים בוועדת הכספים, הממשלה היתה צריכה לבד לעשות את הדבר הזה, אבל אנחנו שמחים לתרום כאן לקידום העניין.

אבשלום וילן: אני רוצה להגן על הממשלה.

אבשלום וילן: להזכירך, אתם לא רציתם להעביר את התקציב.

אבשלום וילן: בחודשים ינואר-מרץ 2001 עבדנו על 1/12 מהתקציב הקודם.

אבשלום וילן: עכשיו אישרנו פה את ספרי התקציב בלי לגעת.

ישראל כץ: חבר הכנסת וילן, עכשיו אנחנו רוצים להתקדם.

אבשלום וילן: אני גם מציע שנתקדם קדימה ולא אחורה.

ישראל כץ: על רקע הדברים הברורים האלה, בעצם יש מצב שזה בתוך התקציב הרגיל שלכם ואתם צריכים לסמן 45 מיליון שקל לגבי תוכנית "אופק".

ישראל כץ: זה המצב מבחינת החלטות הממשלה, מבחינת תקציב המדינה ומבחינתנו.

ישראל כץ: אנחנו רוצים לשמוע מה אתם עומדים לעשות.

ישראל כץ: זה לא אומר, אגב, שאין לכם טענות אחרות צודקות כלפי משרד האוצר, על "קו העימות" ועל "עידוד".

ישראל כץ: אלה דברים אחרים.

ישראל כץ: יכול להיות שהם יגיעו לכאן לדיון ויכול להיות שאתם תסתדרו לבד.

ישראל כץ: 45 מיליון שקל זה הרבה כסף ביחס להיקף התוכנית.

ישראל כץ: אולי תפרט לנו איך אתם פותרים את זה ואיך אתם נותנים את הכסף הזה בהתאם להחלטות הממשלה.

ישראל כץ: אם שרת התעשיה והמסחר רוצה לערער על החלטת הממשלה, היא יכולה לעשות את זה.

ישראל כץ: אבל כל עוד זאת ההחלטה - חוץ מהוויכוח מול האוצר על 103 מיליון שקל מהרזרבה, ואנחנו לא נוותר בנושא הזה - אנחנו רוצים לדעת מה אתם עושים.

משה מרחביה: קודם כל, לא שוחררה אגורה אחת.

משה מרחביה: כל הכסף נמצא בידי האוצר.

משה מרחביה: גם הכסף שמופיע בספר התקציב.

משה מרחביה: אתמול הייתי שם לגבי התקציב לישובי קו העימות וגיליתי שלא שוחררה אגורה אחת.

ישראל כץ: אתה תאלץ אותי עוד פעם לחזור למר שי וינר ולשמוע מה הוא אומר.

אבשלום וילן: מר שי וינר, אתה איש האוצר ואתה לא פוליטיקאי.

אבשלום וילן: תענה לנו ברצינות.

אבשלום וילן: תגיד איפה 45 מיליון השקלים.

אבשלום וילן: אם שרת התעשיה והמסחר החליטה שלא, אז לא, אבל אתה עונה לנו תשובות של פוליטיקאי ולא של איש מקצוע.

ישראל כץ: בואו לא נעליב.

ישראל כץ: לא מגיע לו עד כדי כך.

משה מרחביה: משרדנו העביר כבר בנובמבר תוכנית שכוללת 45 מיליון שקל של "אופק" (וגם של "קו העימות" ושל דברים אחרים).

משה מרחביה: כל מה שמופיע בספר התקציב, 57 מיליון שקל, אף אגורה מזה לא נמצאת בידינו.

ישראל כץ: מר שי וינר, האם 45 מיליון שקל הם בידם או לא בידם?

שי וינר: אני לא מבין את הסוגייה שהוא העלה.

שי וינר: מה זה "57 מיליון שקל לא שוחרר"?

משה מרחביה: זה מופיע בספר התקציב כרזרבה וצריך לחלק את זה לפי סעיפים.

משה מרחביה: עד היום זה לא חולק.

משה מרחביה: למה?

משה מרחביה: אוכל להסביר למה.

משה מרחביה: תן לי להגן עליך.

משה מרחביה: כשהופענו פה לפני ההצבעה על התקציב, אם אתם זוכרים ישנה הבטחה של שר האוצר הקודם היושב פה לתקציב לקו העימות ולערי הפיתוח, שהתקציב הכולל יהיה כמו בשנה שעברה.

משה מרחביה: יש מכתב כזה.

משה מרחביה: מר אמיר ברקן ומר יואל נווה שהיו פה הודו ואמרו שזה נכון.

משה מרחביה: מר אמיר ברקן אמר לי שהם מתכוונים להעביר לכם את זה בשבוע הבא.

משה מרחביה: הם לא יפזרו אף אגורה בשום מקום, לא בקו העימות, לא ב"אופק" ולא בשום מקום אחר עד שהם לא ישלימו את המטלה שהם התחייבו עליה.

משה מרחביה: אני אומר את זה לזכותם.

משה מרחביה: אולי זה בעייתי שהם עושים את זה רק היום אבל כך הם מתכוונים לעשות.

משה מרחביה: אצלי אין אגורה אחת.

ישראל כץ: האם זה ברזרבה וזה לא הועבר?

משה מרחביה: 57 מיליון השקלים הם ברזרבה שלי.

משה מרחביה: לגבי התוספת יש הבטחה.

משה מרחביה: הם לא מתכוונים לפזר עד שלא יראו שכל המטלות, שכל החלטות הממשלה מתקיימות.

ישראל כץ: האם אפשר שתוך יום יביא משרד האוצר בקשה לוועדת הכספים לאישור העברה מהרזרבה של משרד התעשיה והמסחר לתקציב מסומן לצורך תוכנית "אופק"?

שי וינר: לא צריכה להיות בעיה.

שי וינר: ביקשנו גם ממנכ"ל משרד התעשיה והמסחר להעביר מתקציבו, שיורה לנו מאיפה להעביר את 45 מיליון השקלים.

ישראל כץ: הוא אומר שזה מהרזרבה שלו.

ישראל כץ: האם אפשר לבצע את זה?

משה מרחביה: הם לא יבצעו כי יש התנגשות עם "קו העימות".

משה מרחביה: הם צריכים לראות את כל המכלול.

ישראל כץ: האם יש ברזרבה של משרד התעשיה והמסחר כסף?

ישראל כץ: האם אתה זקוק לאוצר כדי שאנחנו נאשר את זה?

יעקב ליצמן: אנחנו צריכים לשמוע את הרפרנט של התעשיה והמסחר, שיסביר את ההבדלים.

אבשלום וילן: מר שי וינר הסביר מצויין.

אבשלום וילן: חבר הכנסת ישראל כץ, מה שקורה פה הוא ביזוי של ועדת הכספים על-ידי משרד האוצר.

אבשלום וילן: אי אפשר ככה.

אבשלום וילן: משרדים רבים עומדים בתור.

אבשלום וילן: מר מרחביה אמר שיש כסף ברזרבה של משרד התעשיה והמסחר וזה צריך להספיק למה שהוא התחייב גם ל"קו העימות".

אבשלום וילן: הוא אמר שאם יעבירו את הכסף, אז יהיה לכם.

אבשלום וילן: הם צריכים להכריע כמה לקו העימות וכמה ל"אופק".

יעקב ליצמן: אני רואה את זה אחרת.

אבשלום וילן: כבוד היושב-ראש, אתה נפגשת אתמול עם שר האוצר.

אבשלום וילן: אני אומר שככה הוועדה הזאת לא יכולה לתפקד.

ישראל כץ: אתה מרחיב יותר מדי.

ישראל כץ: אנחנו באמצע הדיון.

אבשלום וילן: תסתכל מה קורה פה.

אבשלום וילן: הכל נסחב.

אבשלום וילן: יהיו דיון שלישי ולא נתקדם מילימטר.

אבשלום וילן: תביא לפה את שר האוצר כדי שנוכל לסכם את זה.

אבשלום וילן: אתה מביא ראשי ערים וראשי רשויות מקומיות, אנחנו כל פעם מתברברים, כל הזמן מספרים לנו סיפורים ולא תכלס.

ישראל כץ: יש לנו מעט סבלנות ואני מנסה בכל דיון קודם כל להתקדם במישור האינפורמטיבי.

ישראל כץ: בדרך כלל כשאתה יודע את האינפורמציה אתה גם יודע על מה אתה צריך להיאבק, על מה אתה צריך להחליט.

ישראל כץ: הבעיה המרכזית שנשארה היא עם משרד המדע, התרבות והספורט, שמסרב להעביר 2 מיליון שקל, והודענו שלא יביא הנה שום בקשה עד שיטפל בזה; ועם משרד התעשיה והמסחר, שאנחנו מייחסים לו משמעות רבה ואנחנו לא רוצים לבנות סוג יחסים כזה, לא עם השרה, שאנחנו מאוד מעריכים אותה, ולא עם המשרד - ולכן אנחנו כרגע מקיימים את הבירור.

עמית לנג: רכז התעשיה והמסחר במשרד האוצר הודיע לי הרגע שבתחילת השבוע הבא תועבר אליכם פנייה לעניין הזה והנושא יוסדר.

ישראל כץ: יפה.

ישראל כץ: חבר הכנסת וילן, רק כדי שתרגיש טוב, שאתה לא מבזבז את זמנך.

אבשלום וילן: אני מרגיש מצויין.

אבשלום וילן: זה תחילת הדרך כמובן.

אבשלום וילן: האם אתה ערב לי כיושב-ראש הוועדה שש"ס ויהדות התורה לא יתקעו את ההעברה התקציבית בשבוע הבא?

יעקב ליצמן: היום אפילו נתקע את זה.

ישראל כץ: אני ערב.

ישראל כץ: במקרה הכי קיצוני אתה יכול להגיד שאנחנו עושים את מה שהממשלה היתה צריכה לעשות לבד.

ישראל כץ: לא נורא, אז הכנסת תורמת את תרומתה.

אבשלום וילן: אתה רואה, אני אפילו לא העליתי פה את כל נושא יש"ע אבל מעניין כמה משקיעים ביש"ע.

ישראל כץ: אנחנו נקבל בתחילת השבוע הבא פנייה להעביר 45 מיליון שקלים מהרזרבה.

ישראל כץ: מר בארי הולצמן, האם הכסף מסומן?

ישראל כץ: האם משרד התעשיה והמסחר יודע לאן כל דבר צריך ללכת?

בארי הולצמן: כן.

בארי הולצמן: מר משה מרחביה טרח והכין רשימה מפורטת על שימושים ל-45 מיליון שקל.

ישראל כץ: אנחנו לא מורידים מערכם של קו העימות ודברים אחרים, שהם חשובים, אבל זה לא קשור אליהם.

ישראל כץ: יכול להיות שנזדקק לדיון גם בדברים האלה.

ישראל כץ: יש הרבה תוכניות שאושרו ועוד לא מבוצעות.

ישראל כץ: אבל חייבים לבצע את תוכנית "אופק".

ישראל כץ: אני מבין שזאת בעיה שתיפתר.

ישראל כץ: גם משרד החינוך ומשרדים אחרים טוענים שקשה להם לבצע אם הם לא מקבלים מהרזרבה.

ישראל כץ: שאלתם על שיחתי עם שר האוצר.

ישראל כץ: הבהרתי לו את רצון כלל חברי הוועדה שהפרוייקט הזה יבוצע.

ישראל כץ: הוא מודע לצורך להעביר את הסכום הזה מהרזרבה.

ישראל כץ: אני אפנה אליו בבקשה שהוא יופיע בפני הוועדה בישיבתה הבאה.

ישראל כץ: אני מקווה שהנושא הזה יסוכם וייסגר כדי שהפרוייקט הזה ייצא.

ישראל כץ: אני מבקש שנקבל בכתב פירוט של כל מה שיבוצע במשרדים השונים.

ישראל כץ: השר אביטל יוכל לפקח על זה.

ישראל כץ: כמו שמועצה מקומית הרוצה לקבל כאן סיוע מכינה לנו נתונים, אנחנו מבקשים לקבל בצורה מסודרת ממשרד האוצר, בסיוע משרד ראש הממשלה, דוח לביצוע, דוח יציאה לדרך, מה יש עכשיו בכל משרד עבור תוכנית "אופק".

ישראל כץ: אם תגידו לנו גם מה בוצע, זה בכלל טוב.

ישראל כץ: איזה תקציבים יש מוכנים להפעלה, או מופעלים וכדומה.

ישראל כץ: אם מר אריה ביבי, ראש עיריית לוד, יודע שבמסגרת תוכנית "אופק" הוא אמור להיעזר ב-א' ב' ג' ד', השאלה היא, אם אנחנו מסיימים את השלבים שאנחנו מדברים עליהם, האם הוא עכשיו יוּרָץ בתוך התוכניות האלה.

שי וינר: לגבי זה אני מציע שתפנה למשרד ראש הממשלה ולמשרד התעשיה והמסחר.

שי וינר: אני לא יודע את התשובות על כך.

שי וינר: אני אעזור למר בארי הולצמן ככל האפשר.

ישראל כץ: מר אריה ביבי, יש לי אליך שאלה כללית.

ישראל כץ: האם אתה מרגיש שינוי כלשהו עד כה?

12943: אנחנו ממשיכים בכל התוכניות של הטיפול הנקודתי.

12943: לתושבים יש תקווה וציפייה.

12943: כולם מחכים לנושא הזה.

12943: זה הדבר היחיד שיוכל לתת אוויר לעיר.

12943: אם יעבירו תקציבים אני בהחלט מקווה שזה יעזור.

12943: עד סוף שנת הלימודים הזאת אין לי בעיה.

אבשלום וילן: מר אריה ביבי, האם יש פרוייקטים שאתה לא מבצע בגלל שהתקציבים מעוכבים?

עופר תודר: יש דברים שלא מבוצעים אף שהם מתוכננים.

ישראל כץ: האם היו משרדי ממשלה שיצרו איתך בינתיים קשר ואמרו שעכשיו הם יכולים להתקדם?

עמי שמואל: הכל נתקע.

12943: הבעיה היא שכל מי שאתה פונה אליו אומר שאין כסף צבוע.

12943: הוא לא מדבר רק על התוכנית.

שי וינר: אני מדבר על כל משרדי הממשלה.

שי וינר: היתה צביעה בשבוע שעבר וזה עוד לא ירד לשטח.

שי וינר: אנחנו מדברים על תקציב שאושר בסוף חודש מרץ.

שי וינר: אחרי פסח, בתחילת חודש מאי, המשרדים התחילו לעבוד באופן מסיבי.

ישראל כץ: האם יכול להיות שמר אריה ביבי אמור לקבל סכומים והוא לא יודע על כך כי זה עוד לא ירד לשטח?

ישראל כץ: איך מוודאים שזה יירד לשטח?

12943: אני יכול לקבל סכומים ולא לדעת עליהם, זה בהחלט יכול לקרות.

12943: אני לא יודע אם אפשר אבל אולי נוכל לעמוד מול האוצר או מול משרד ראש הממשלה והוא ירכז לנו את כל הכסף שמגיע.

12943: במקום ללכת לכל משרד ממשלתי, שמישהו אחד ירכז את כל זה.

שמואל אביטל: מר אריה ביבי, אתה מדבר כאילו נפלת אלינו רק היום.

אבשלום וילן: הממשלה החליטה בים ראשון על תוכנית לשינוי תקציבי, על קיצוץ 4%.

אבשלום וילן: אני מניח שכדי שזה יהפוך למדיניות הם חייבים להביא את זה לאישור ועדת הכספים.

אבשלום וילן: כמו ששמענו פה על משרד המדע, התרבות והספורט, אני כבר רואה את כל השרים הלא מרוצים, שגם הם יתקעו לנו את תוכנית "אופק".

אבשלום וילן: אני מציע לך, אדוני היושב-ראש, תביא את כל הדברים כמכלול עם שר האוצר, אולי לאחר חג השבועות.

אבשלום וילן: זאת הצעת ייעול.

אבשלום וילן: אני מרגיש שאנחנו פה נעבוד תוכנית, תוכנית, כמו אתמול וכמו לפני שבוע.

אבשלום וילן: אין כרגע יד מכוונת.

אבשלום וילן: אני אומר לזכותו של שר האוצר הקודם, שמתי שהיו מבקשים ממנו הוא היה מתייצב בוועדה.

אבשלום וילן: את שר האוצר הנוכחי ראינו רק פעם אחת.

אבשלום וילן: הוא עובד בהחבא ובהסתר.

ישראל כץ: אנחנו נזמין אותו לישיבה הבאה.

יעקב ליצמן: יש לי שאלה מסכמת.

יעקב ליצמן: בדפים שהונחו על שולחננו, בעמוד 4 יש פירוט של כל המשרדים, כמה כל משרד התחייב.

יעקב ליצמן: האם לדעתך מולאו כל ההתחייבויות?

יעקב ליצמן: אני לא בטוח.

יעקב ליצמן: אולי נעבור משרד, משרד.

ישראל כץ: אתה שואל האם מולאו ההתחייבויות או האם זה קיים כתקציב?

ישראל כץ: הן עוד לא מולאו.

יעקב ליצמן: האם זה קיים כתקציב?

יעקב ליצמן: לא העבירו בפועל אבל האם לדעתך הגעת למצב שכל מה שכתוב בדף הזה כבר צבוע בתקציבי המשרדים?

ישראל כץ: מר שי וינר דיווח שלמעט משרד המדע, התרבות והספורט ומשרד התעשיה והמסחר ---

יעקב ליצמן: כולל האוצר?

יעקב ליצמן: יש גם טור של תוספת אוצרית.

שי וינר: אני דיברתי על הסכומים לתוכנית "אופק" ולא על הנייר הזה.

ישראל כץ: הוא מדבר על 103 מיליון שקל, והוא מדבר על 203 מיליון שקל מהרזרבה.

יעקב ליצמן: עברת על החלק של משרדי הממשלה.

יעקב ליצמן: שני המשרדים האחרונים היו משרד התעשיה והמסחר ומשרד המדע, התרבות והספורט, שהיו צריכים להביא להשלמת התוכנית.

יעקב ליצמן: היה חלק שמשרד האוצר היה צריך להביא לנו להשלמת התוכנית.

ישראל כץ: זה מהרזרבה.

ישראל כץ: זה 103 מיליון שקל.

יעקב ליצמן: עד לרגע זה לא שמענו על כך.

יעקב ליצמן: בדף הזה כתוב 203 מיליון שקל.

ישראל כץ: לא ברור לי מה הפער.

ישראל כץ: הוא בטח יתייחס לזה.

ישראל כץ: אדוני, השר לתיאום חברתי, מר אביטל, מתוך הנחה שהנושא הזה יסודר ונשאר המאבק על סכום ההעברה מהרזרבה, ואני מקווה ומאמין שזה כן יהיה, השאלה היא איך בודקים שזה יבוצע ברמת כל משרד.

ישראל כץ: זה התחום שאתה מופקד עליו.

שמואל אביטל: זה הדיון השלישי שהיושב-ראש, חבר הכנסת ישראל כץ, וחבר הכנסת אמנון יזמו בעניין הזה.

שמואל אביטל: בעצם חבר הכנסת ישראל כץ מבצע פה חצי בילוש, חצי ועדת חקירה.

שמואל אביטל: בדיון הנוכחי יש נסיון להגיע לשורה התחתונה של הדברים, בבירורים בין הגורמים הרלוונטיים במשרדים השונים לבין משרד האוצר.

שמואל אביטל: בפעם הקודמת היה פה ידידינו מר אבי גפן והיום מר שי וינר, אני לא יודע מי יבוא בדיון הבא.

שמואל אביטל: בדיון הקודם לראשי הערים שהופיעו פה היתה תחושה שאו-טו-טו העניין זז, גם בעקבות ההחלטה המחודשת של הממשלה.

שמואל אביטל: בראש ובראשונה היתה צריכה להיות פה בקשה של שר האוצר על עניין ההעברה מהרזרבה.

שמואל אביטל: לזה הוועדה ניסתה להגיע, מעבר לכל הבירורים וכל החיבורים בין המשרדים כדי שאחד יצבע לשני.

שמואל אביטל: לצערי הרב הדבר הזה לא מונח פה.

שמואל אביטל: אחרי הדיונים פה ואחרי שהיושב-ראש באופן כלשהו הצמיד את הדברים לאיזה גבולות גיזרה, כדי שנדע, גם כוועדת כספים, איפה אנחנו עובדים, עם אורך הרוח המתבקש ועם השמועות על מגזר כזה, או על גאוגרפיה כזאת, או על עניין כזה בתקשורת - עדיין לא קרה כלום, לפחות לא מבחינת החלטות הממשלה.

שמואל אביטל: כל הזמן אנחנו שומעים שמועות לכאן ולשם אך עוד לא קרה כלום.

שמואל אביטל: בעקבות הדברים ששמעתי פה, לצערי הרב, אני סבור שמישהו רוצה שהתוכנית הזאת תהיה בת ערובה למשהו, חד וחלק.

שמואל אביטל: אמרתי את זה בדיון הקודם, אמרתי את זה בישיבת הממשלה, אמרתי את זה גם לפני שהחלטתי שלא להצביע בעד הקיצוצים.

שמואל אביטל: יכול להיות שאני מדבר עכשיו, כפי שאמר לי חבר הכנסת ישראל כץ בפעם הקודם, מתוך כך שבתוכי אני אופוזיציונר, אולי אני לא מדבר כשר, לפי כל הטקסים והכללים.

שמואל אביטל: אנחנו לא מסכימים שהתוכנית הזאת תהיה בת ערובה של מישהו.

שמואל אביטל: ראינו פה עכשיו את הטכניקה.

שמואל אביטל: אילו שר האוצר היה מביא את מה שסוכם, כולל החלטת הממשלה המחודשת, את הדבר שהוא בלתי מותנה בכל הוויכוחים עם המשרדים, והיתה מונחת פה בקשה להעברה מהרזרבה למשרד ראש הממשלה, לצורך אותה לירה שתניע את הלירות האחרות - אז הידיים היו נקיות.

שמואל אביטל: אדוני היושב-ראש, עוד תהיינה השלכות לא קלות מול המשרדים אחרי הקיצוצים האלה.

שמואל אביטל: כבר עשיתי סבב בין השרים והם עושים, ובצדק, תנועות של כעס.

שמואל אביטל: אני לא יודע עד כמה הוועדה מודעת לקיצוצים האלה ועל פירוק של כל לירה שם, איך זה מגיע, לאיזה משרדים ומה ההשלכות, לא רק על תוכנית "אופק".

שמואל אביטל: אבל זה ויכוח אחר.

שמואל אביטל: זה בוודאי יבוא לכאן.

שמואל אביטל: שמחתי מאוד לשמוע מחבר הכנסת ישראל כץ שהוא ישב עם שר האוצר ולדבריו שר האוצר מגלה רצון טוב.

שמואל אביטל: נגמרו ימי הרצון הטוב.

שמואל אביטל: הוועדה כבר קיבלה כמה החלטות די קשות ולא נעימות כלפי משרדים וכלפי אופי הפעולה.

שמואל אביטל: אני באופן אישי לא מתכוון לשחק במגרש הזה.

שמואל אביטל: הוועדה באמת עמדה לרשות העניין והיא ממשיכה לעמוד.

שמואל אביטל: ברגע שאין מולנו נייר של האוצר להעברה מהרזרבה, אז הכל חארטה.

שמואל אביטל: זה הכל סיפורים.

שמואל אביטל: עכשיו אחד מסביר לשני איך הוא צבע או לא צבע.

שמואל אביטל: ידי שר האוצר היו נקיות רק אם היה מונח לפנינו נייר שלו, בקשה מסודרת ופשוטה.

שמואל אביטל: אני יודע למה זה לא קורה.

שמואל אביטל: הוועדה, בראשות חבר הכנסת ישראל כץ, באמת עשתה עבודת קודש.

שמואל אביטל: אנחנו נמצאים בחודש מאי.

שמואל אביטל: האם מישהו פה חושב שכל התחומים של החינוך יוכלו לנוע אם הם לא יאושרו?

שמואל אביטל: הייתי אתמול בעכו ובנצרת עלית, עיר מעורבת שקלטה הרבה עלייה.

שמואל אביטל: אני אומר לכם, עם כל הנסיונות של ראשי הערים באופן כלשהו לנוע עוד מטר ועוד מטר, עד שיקבלו את הבשורה באישור ועדת הכספים, בינתיים הרשויות כמעט מתמוטטות.

שמואל אביטל: לחלק מהן צריך לסדר כבר עורכי-דין.

שמואל אביטל: על בסיס דבר שכולם מסכימים לו, ראשי הערים מתחילים להוציא כמה שקלים.

שמואל אביטל: אני אומר לכם שזה מתחיל להתפתח לבעיה.

שמואל אביטל: בממשלת ברק זה אושר.

שמואל אביטל: אני את צעדי אעשה בתוך הממשלה.

שמואל אביטל: אני לא יכול לבקש יותר מהוועדה, כי הוועדה עשתה מעל ומעבר.

שמואל אביטל: היתה צריכה להיות מונחת פה בקשה של האוצר כדי שאף שר שיש לו קשיים - ועכשיו בעקבות הקיצוצים יהיו לו עוד יותר קשיים - לא יוכל להתחמק.

שמואל אביטל: התוכנית הזאת היא בת ערובה.

שמואל אביטל: היא מתחילה להיות עסק לגחמות.

שמואל אביטל: אני לא רוצה להגיד יותר מזה.

שמואל אביטל: לפי דעתי זה מתחיל להיות כבר פוליטיקה.

שמואל אביטל: עוד מעט נצא מהוועדה, גם לאור הדברים של מר מרחביה ממשרד התעשיה והמסחר, ונעמיד את אופקים, ירוחם, דימונה ונצרת עלית מול קו העימות?

שמואל אביטל: האם אנחנו השתגענו?

שמואל אביטל: בהמשך אולי עוד יעמידו את כל זה מול תוספות ביש"ע, כפי ששמענו בתקשורת?

שמואל אביטל: האם השתגענו?

שמואל אביטל: מישהו רוצה לגרור את זה בכוונה לניסוחים האלה.

שמואל אביטל: אני חושב שהוועדה צריכה לעמוד על כך שהבקשות תוגשנה מייד, לא בשבוע הבא ולא בשום סיפורים.

שמואל אביטל: הרי כל עם ישראל כבר החליט על התוכנית הזאת, גם הממשלה הקודמת.

שמואל אביטל: מבחינתי יש פה אי-קיום ברור של החלטות ממשלה.

שמואל אביטל: אני באופן אישי יכולתי לעשות חיים קלים גם בעניין הזה, אבל אני לא מתכוון לוותר על השקפת העולם שלי.

שמואל אביטל: אני לא מוכן שאף אחד יסובב אותי כדי שאקבל עמדה כזאת או אחרת.

שמואל אביטל: התוכנית הזאת היא עסק של ועדת הכספים ושל משרד ראש הממשלה.

שמואל אביטל: חבר הכנסת ישראל כץ, האחריות היא עלינו.

שמואל אביטל: אני מבקש עד מחר - ואם אפשר אז כבר היום - להעביר לידי מנהל הוועדה את כל התוכניות המפורטות ולהכין אותן בסטים, כך שכל חבר ועדה יוכל לראות ולהעמיק להתבונן.

שמואל אביטל: זה לא איזה סוד מדינה.

שמואל אביטל: לפי דעתי, צריך לפעול מיידית.

שמואל אביטל: לגבי כל העניינים עם המשרדים: הכנסת צריכה לבקר את עבודת הממשלה.

שמואל אביטל: לפי דעתי המפתח הוא שכל אחד יעשה את תפקידו.

שמואל אביטל: אילו היתה פה בקשה של האוצר להעברה מהרזרבה, אז המשרדים לא היו מתחילים לריב בשולחן הוועדה אלא הם היו מגיעים לאיזה מקום אחר.

שמואל אביטל: היתה החלטת ממשלה, כפי שמר שי וינר אמר, לפני שבועיים.

שמואל אביטל: אם שר האוצר מתרגם אותה אחרת, אז לא בחדרי חדרים.

שמואל אביטל: אני אדאג לכך שכולם יצטרכו לתרגם אותה בישיבת ממשלה נוספת.

שמואל אביטל: קודם כל פה מדובר בהחלטות שלא מתבצעות, גם החלטות הממשלה הקודמת.

שמואל אביטל: ועדת הכספים הזהירה, כאשר היא אירחה פה את ראשי הערים פעם אחר פעם.

שמואל אביטל: אני לא מתכוון לעשות סיורי הרגעה לחברים.

שמואל אביטל: שלא ישתמע מהדברים של ידידי מר אריה ביבי כאילו העניינים זורמים.

שמואל אביטל: אין זה נכון.

שמואל אביטל: בעיר לוד עסקנו לפני שבוע וחצי באי-סגירה של 3 מתנ"סים, מתוך אשכול של 9, ולא היה ברור אם יש כסף או אין כסף.

שמואל אביטל: ברור כבר שמתנ"ס אחד יסגר בשכונה הכי קשה, השני בשכונה ערבית, והשלישי - מה זה כבר משנה.

שמואל אביטל: שלא תצטייר פה תמונה כאילו העניינים נעים קדימה.

שמואל אביטל: פה נלחמים בשיניים כדי שכאשר יבוא "השפע הגדול" של התוכנית, זה לא יבוא כאשר לא נותרה אבן על אבן.

שמואל אביטל: אדוני היושב-ראש, אם רוצים לטפל בעניין בלי להיכנס לעימותים, זה חייב להיות רק באופן פורמלי.

שמואל אביטל: כולנו פעילים בכל מיני זירות ציבוריות, פוליטיות ואחרות.

שמואל אביטל: כולם מדברים עם כולם בכל מיני דיונים לא פורמליים.

שמואל אביטל: אבל תאמין לי, קודם כל חייבים תשובות פורמליות.

שמואל אביטל: אחר-כך רצון טוב, חברות, פוליטיקה, עניינים ציבוריים, קצת ימינה ושמאלה, הכל טוב ויפה.

שמואל אביטל: לפי דעתי אתם צריכים לדאוג לכך שביום ראשון, שלא לדבר שבעוד שעתיים, תהיה פה בקשה להעברה מהרזרבה.

שמואל אביטל: השאר, כל התיאומים, כל הפעולות, את זה אין שום מניעה לעשות.

שמואל אביטל: כפי שאמר חבר הכנסת ישראל כץ, המערכת ערוכה ומוכנה לביצוע.

שמואל אביטל: הפקס הזה קיים.

שמואל אביטל: נשאר להכניס נייר ולדחוף את העסק.

שמואל אביטל: בידי הוועדה לגרום לזירוז של העניין הזה מבלי שיתחיל פה ויכוח ציבורי, שאורבים לו רבים וטובים, מכל הכיוונים, אל מלחמות בין מגזרים בארץ הזאת.

שמואל אביטל: עוד הערה לגבי מה שעלה פה בשולי הדברים, לגבי הוספת ישובים.

שמואל אביטל: ההחלטה המחודשת של הממשלה דיברה על האפשרות לבחון תוספת של ישובים.

שמואל אביטל: מבחינת ההחלטות והתקציב המונח, כל בקשה שתהיה פה היא ל-11 הישובים האלה.

שמואל אביטל: כל מה שצריך להוסיף או לעשות אינו במסגרת התקציב הזה.

שמואל אביטל: כך צריך לפעול.

שמואל אביטל: רוח הדברים, גם בהחלטה ובשולי ההחלטה בזמנו, היתה שיש לכלול ישובים מהמגזר החרדי, מהמגזר הערבי ומהמגזר הכפרי-התיישבותי.

שמואל אביטל: כל נסיון לנסות לקבל פה החלטות אחרות - ואני מנעתי את זה בממשלה, כי כולם רצו להוסיף ולהוסיף - הוא בעצם חיסול התוכנית.

שמואל אביטל: התוספות צריכות להיות בתוכנית נוספת משלימה ונפרדת.

מוחמד ברכה: אם דורשים פירוט והעברה מהרזרבה, שיתייחסו גם ל-3 הישובים הנוספים.

ישראל כץ: אני מודה לשר על דבריו שנאמרו במלוא הלהט ההסתדרותי ועם הרבה ידע והרבה רצון.

שמואל אביטל: חשבתי שתגיד: הלהט ההתיישבותי.

12943: שלא יובן לא נכון.

12943: אני התכוונתי שאנחנו ממשיכים בתוכניות.

מוחמד ברכה: על חשבון צבירת גרעון.

שמואל אביטל: ככה נראית העיר לוד בלי תוכנית "אופק".

שמואל אביטל: אנחנו מכירים את המציאות.

12943: שלא יובן כאילו שיש כסף או שזה מכוסה.

ישראל כץ: לחברי הממשלה יש זכויות שאין לנו.

ישראל כץ: אתם יכולים ללבן גם בתוך הממשלה דברים.

שמואל אביטל: תאמין לי שאתה עושה בשביל הנושא הזה עבודה מאוד רצינית.

שמואל אביטל: זה בקרה של עבודת ממשלה.

שמואל אביטל: נעים לי לראות את עבודתכם.

אבשלום וילן: היושב-ראש עושה הרבה מאוד אבל אם אתם מסכימים להביא להצבעה קיצוצים בתקציב בלי שאיש דיבר אתכם לפני הישיבה, אז אל תתפלאו.

אבשלום וילן: יושבים קרוב ל-30 שרים ואתם לא מביעים מורת רוח על כך שלא דיברו אתכם לפני כן שהולכים לחתוך אתכם.

אבשלום וילן: אם אפשר לעשות את זה, אז בוודאי שאפשר לצפצף על תוכנית כמו "אופק".

שמואל אביטל: כבר דיברו על זה.

שמואל אביטל: אז מה יצא מהדיבור הזה?

שמואל אביטל: אני מוכן להביא לך את הפקס עם התאריך, מתי זה הגיע.

ישראל כץ: אנחנו לא ניכנס לעומק עבודת הממשלה.

ישראל כץ: נשתדל להתרכז כרגע בתוכנית הזאת.

ישראל כץ: הדברים נאמרו כאן.

ישראל כץ: אין ספק שהם גם יקבלו תהודה.

ישראל כץ: אני רק יכול לחזור ולהגיד מה אמרתי לשר האוצר.

ישראל כץ: אני חושב שזה משקף את דעת כל חברי הוועדה, שהוועדה הזאת נחושה בעמדתה שתוכנית "אופק" תבוצע עוד בשנה הזאת.

ישראל כץ: אני חושב שאנחנו התקדמנו בדיונים, כולל היום.

ישראל כץ: זה סכום מאוד משמעותי, מתוך הנחה שמה שנאמר כאן יתבצע.

ישראל כץ: זה כסף שלא היה קיים לביצוע ואם הוא יכנס לביצוע אז ראשי ערים ותושבים במדינת ישראל יוכלו להתחיל ליהנות ממנו ותוכניות לא יתקעו.

ישראל כץ: כמובן שלא היינו יכולים לעשות את זה בלי האינפורמציה והדחיפה והחלטת הממשלה.

ישראל כץ: אני מקווה שתמשיך בזה, כדי שהממשלה תקבל החלטה שאינה שנויה במחלוקת בתוכה פנימה.

ישראל כץ: יש פרשנות, האם התקבלה החלטה, האם לא התקבלה החלטה.

ישראל כץ: ראיתי פרוטוקול עם החלטה שקוראת לאמץ את התוכניות ולהמשיך אותן.

שמואל אביטל: כתוב: "לבצע לאלתר".

ישראל כץ: אני מקווה שתעשה שם את המלחמה.

ישראל כץ: אני רוצה לגעת בנושא הזה של ישובים נוספים.

ישראל כץ: ברור לנו שהתקציב הזה הוא ל-11 ישובים.

ישראל כץ: יחד עם זה, בהחלט אפשר שאנחנו נגבש כאן, לאור הפרמטרים שהממשלה קבעה, המלצה לישובים בתוכנית משלימה.

ישראל כץ: אני מתייחס ברצינות להחלטות ממשלה.

ישראל כץ: הם יכנסו למסלול של ביצוע לקראת התקציב הבא.

ישראל כץ: נמצא כאן ראש עיריית שדרות.

ישראל כץ: יש שם בעיות קשות מאוד.

ישראל כץ: אני לא צריך לספר לכם מה עוברת העיר הזאת.

ישראל כץ: הייתי רוצה לתת לו להתבטא בנושאים האלה.

אלי מויאל: אני מברך על הדיון הזה.

אלי מויאל: הממשלה לפני כשנתיים החליטה להכניס ב-11 נקודות בארץ את תוכנית "אופק".

אלי מויאל: אני לא יודע מה היו הקריטריונים שעמדו בפני הממשלה.

אלי מויאל: מכל מקום איני מבין מדוע ישוב כמו אופקים יכול להיכנס ואילו ישוב כמו שדרות לא.

אלי מויאל: אני לא מבין מדוע ישוב כמו קריית מלאכי יכול להיכנס, וישוב כמו נתיבות לא יכול להיכנס.

אלי מויאל: העלינו את זה לפני כשנה וחצי, עוד בממשלת ברק.

אלי מויאל: עד כמה שידוע לי היתה החלטת ממשלה להכניס עוד כמה ישובים.

אלי מויאל: שדרות היום נמצאת במצב קשה.

אלי מויאל: שר האוצר לשעבר יודע ששדרות היא עיר הפיתוח היחידה שבמשך שנתיים וחצי לא הוסיפה שקל אחד לגרעון השוטף שלה.

אלי מויאל: ניהלנו מערכת כספית מדוייקת והפרס שאנחנו מקבלים הוא שלא מעדיפים אותנו.

אלי מויאל: היום שדרות לא משלמת משכורות משום שיש שם ראש עיריה אידיוט שאומר שהוא לא משלם שקל אחד מגרעון.

אלי מויאל: אני לא רוצה לשלם מגרעון.

אלי מויאל: לעומת זה אופקים - ואני אומר את זה בגלוי - בשנתיים האחרונות גרמה ל-15 מיליון שקל גרעון מתקציבה אבל משרד הפנים נתן לה אתמול או שלשום פרס של 2 מיליון שקל מרזרבת המשרד.

אלי מויאל: אז בשדרות אין משכורות, והמורים שמקבלים שכר מהעיריה היום שובתים, והעובדים שובתים ואילו באופקים השר מחלק מתנות.

אלי מויאל: ככה מחנכים במדינת ישראל לאי-פוריות.

אלי מויאל: אז תגידו לנו אנה אנחנו באים.

אלי מויאל: ממשלת ברק וגם ממשלת שרון ממשיכות באותה מדיניות.

אלי מויאל: אותנו לא מכניסים לטיפול הנקודתי לפרוייקט "אופק".

אלי מויאל: השאלה מה המסר שלכם, מה עלינו למסור לתושבים.

אלי מויאל: האם להמשיך בחגיגות של הגרעונות, שאז אולי תשמעו אותנו?

אלי מויאל: או שאתם רוצים שנגיע למצב של לוד או של אור-יהודה?

אלי מויאל: אם אתה לא מסכן ואתה לא גורר גרעונות, אף אחד לא יתן לך עזרה.

אלי מויאל: אני מדבר עם שר אוצר שלי, מר סילבן שלום, ואני לא מקבל את התשובות גם שם.

אלי מויאל: אני אומר את זה בגלוי.

אלי מויאל: מטרטרים אותנו מפקיד לפקיד.

אלי מויאל: כנראה שהפתרון, כדי לקבל סיוע של שר הפנים במדינת ישראל, הוא שצריך לדחוף לאיזה עמותה.

אלי מויאל: אני לא מתכוון לדחוף לשום עמותה כלום.

אלי מויאל: הגיעה אלי אתמול ידיעה שגורמים בכירים במשרד הפנים אמרו לסגן שלי: איך נוכל לעזור לשדרות אם אתם לא עוזרים לחבר'ה?

אלי מויאל: אני אומר את זה באחריות, קבל עם ועדה, לפרוטוקול.

אלי מויאל: במקומות שנותנים לחבר'ה, יכולים לחגוג בגרעונות, לשלם משכורות ומערכת החינוך עובדת.

אלי מויאל: במקומות שמנהלים כסף כמו שצריך אבל לא רוצים לבזבז אותו על מטרות אחרות, מישהו מחליט לטפל בכיוון אחר.

אלי מויאל: אין לי בעיה עם כך שיעזרו לישובים אחרים, רק שיפתרו לי את הבעיה.

אלי מויאל: אני מסוג ראשי הערים שגם אם לא אשלם משכורות במשך שנה, אני לא אלך בדרכים העקלקלות האלה.

אלי מויאל: אני יודע לאן הן מובילות בסוף.

אלי מויאל: הבעיה של שדרות ידועה למשרדי הממשלה, גם למשרד הפנים וגם למשרד האוצר.

אלי מויאל: אני מתריע כבר חודשיים שאין משכורת, שהמצב התקציבי לא טוב, ואף אחד לא מרים את הכפפה הזאת.

אלי מויאל: אני אעמוד בפיתוי, אני לא אלך בדרכים האלה, אבל אני מעלה את זה פה.

אלי מויאל: זאת ממשלה שאני בחרתי בה.

אלי מויאל: אני רוצה שאתם כוועדה תחשבו מה עושים עם שדרות.

אלי מויאל: היום נופלות מרגמות בשדרות וזה מוביל לקצת הגירה שלילית ולירידת ערך הדירות.

אלי מויאל: אנשים כבר מפחדים היום להסתכל על השמיים בלילה.

אלי מויאל: האבטלה נושקת ל-10%.

אלי מויאל: באו שר הפנים ושר האוצר, שאיתו חתמתי על תוכנית הבראה, ואמרו לי שעלי לפטר 100 עובדים.

אלי מויאל: אני שואל אתכם, בעיר כמו שדרות שם נופלות פצצות מרגמה, כשיש הגירה שלילית, כשיש מוקד אבטלה, איך יתכן שהמדינה תאמר: תפטרו 100 עובדים, אז יהיה לכם כסף?

אלי מויאל: אם אתם רוצים לסגור את שדרות, אז העיריה תפטר מחר בבוקר 100 עובדים.

אלי מויאל: זאת התוכנית שעומדת על הפרק.

אלי מויאל: כשאני אפטר 100 עובדים בשדרות אז אולי נחזור לתקופה של הצמיגים הבוערים, התקופה של הרעש ואז יהיה מאוחר והממשלה הזאת תצטרך לתת עוד הרבה יותר כסף.

אלי מויאל: לכן אני אומר לכם, עכשיו זה הזמן להתחיל לחשוב ברצינות על שדרות ועל דומיה.

אלי מויאל: מערכת החינוך שלי משותקת, העיריה בשביתה, אין כסף.

אלי מויאל: אני לא מוכן לקחת כסף וליצור גרעון כדי לשלם משכורות.

ישראל כץ: הדברים בהחלט נשמעו.

ישראל כץ: הוועדה בהחלט מצטרפת לקריאה לסייע בדחיפות לעיר שדרות, בייחוד לאור פירוט הדברים.

ישראל כץ: אני יכול להעיד שאכן אנשי משרד הפנים שהופיעו כאן ציינו לשבח את התפקוד של העיריה מאז שאתה ראש עיריה בנושא המאבק במניעת גרעונות והיצמדות לתוכנית עבודה.

ישראל כץ: אנחנו תמיד שמחים כשמסייעים למקומות אחרים.

ישראל כץ: בוודאי שאופקים ראויה לסיוע.

ישראל כץ: אין ספק שצריך לסייע לך.

ישראל כץ: אנחנו כוועדה נשקול, בשיתוף עם השר אביטל, להמליץ בפני הממשלה על עוד מספר ישובים שיכנסו לתוך התוכנית.

ישראל כץ: אני לפחות ודאי אמליץ לצרף את שדרות, שלפי כל הפרמטרים צריכה להיות במסגרת טיפול נקודתי.

ישראל כץ: הזכרת את שדרות, את נתיבות, יש בוודאי גם ישובים אחרים.

ישראל כץ: זה לא סותר את הנושא של תקצוב 11 הישובים.

ישראל כץ: בואו נראה שכבר יעזרו ל-11 הישובים האלה והעסק יתחיל לזוז.

ישראל כץ: זה יהיה קטר שימשוך אחריו הלאה עוד קרונות.

ישראל כץ: אין ספק שיש מקומות שאפשר לטפל בהם רק בטיפול נקודתי, כי עם כל הפרמטרים הכלליים, שחייבים להיות כלליים ואובייקטיביים, גיאוגרפיים או אחרים, לא ניתן תמיד לטפל במדוייק בבעיות של ישוב כמו שאפשר במסגרת טיפול נקודתי.

ישראל כץ: התוכנית הזאת לטיפול נקודתי כמדומני החלה עוד בזמן ממשלת רבין.

קריאה: היא התחילה לפני 1997.

ישראל כץ: זה התחיל כטיפול נקודתי בזמן ממשלת רבין ולאחר מכן עבר גלגולים.

ישראל כץ: אחרי כן קראו לזה בשמות כאלה ואחרים.

ישראל כץ: זה המשיך בזמן ממשלת נתניהו וכן הלאה, בכל הממשלות ברמה כזאת או אחרת.

ישראל כץ: זה דבר שיכול לסייע באופן ממוקד, תוך עקיפת מכשולים.

ישראל כץ: כרגע זה תקוע.

ישראל כץ: זה מה שמטריד אותנו עכשיו.

ישראל כץ: לא איפה זה התחיל אלא מה קורה עם זה עכשיו.

ישראל כץ: בהחלט יש חשיבות לדברים שהשמעת כאן.

ישראל כץ: ועדת הכספים תפנה גם לשר האוצר בבקשה לסייע בעניין הזה.

ישראל כץ: השר אביטל נמצא כאן ואני מבין שהוא עומד איתכם בקשר רצוף ונלחם בשביל הדברים האלה.

ישראל כץ: אין ספק שצריך לסייע.

ישראל כץ: אני רוצה להתייחס לדברים של השר אביטל.

ישראל כץ: אנחנו לא בעימות עם שום מגזר.

ישראל כץ: ברגע שאתה מקבל החלטות צודקות, אתה לא צריך להתנצל בפני אף אחד.

ישראל כץ: אני לא חשוד שאני נגד עזרה לישובי קו העימות ואני לא חשוד שאני נגד יש"ע או נגד הנגב או נגד אנשי הישובים הערביים או נגד אף אחד אחר בכל מה שקשור לזכויות, ואף אחד מחברי הוועדה כאן לא חשוד.

ישראל כץ: הדיונים כאן הם ענייניים ויש לנו רצון לסייע בנושאים האלה, מעבר לוויכוחים פוליטיים.

ישראל כץ: אין קשר בין הדברים.

ישראל כץ: אין קשר בין הצורך לסייע סיוע דחוף לתחומים מסויימים, משכונת גילה ועד מקומות אחרים, לבין דחיפת התוכנית.

ישראל כץ: אני לא מעלה בדעתי שמישהו רוצה לקשור את זה לדברים אחרים.

ישראל כץ: אני מעדיף לנסח את זה בלשון פחות חדה אבל אני חושב שכל אחד מבין את המשמעות.

ישראל כץ: הוועדה הזאת מצפה - אמרתי את זה לשר האוצר, אני אומר את זה כאן ואני מאמין שזה יקרה - לביצוע מלא של תוכנית "אופק".

ישראל כץ: לך בוודאי יהיה קל לנווט את זה לאחר מכן, אחרי שהדברים יאושרו, כולל הנושא של משרדי הממשלה, כולל נושא הרזרבה.

מוחמד ברכה: ללא סחבת.

ישראל כץ: בוודאי ללא סחבת.

ישראל כץ: זה לביצוע מיידי.

ישראל כץ: אני חושב שברגע שהוועדה כולה, על כל האנשים שמייצגים כאן את כל הדברים האפשריים, מתאחדת סביב דבר כזה, אז יש משרדים שנוהגים כמו משרד המדע, התרבות והספורט שאנחנו כבר אמרנו את דעתנו:

ישראל כץ: אנחנו פשוט לא נדון בשום בקשה שלהם עד שהם לא יעבירו את מה שהם צריכים.

ישראל כץ: לא יתכן להתנהג בצורה כזאת.

ישראל כץ: אני שמח שבמשרד התעשיה והמסחר אנחנו הולכים לפתור את הבעיה הקשה הזאת.

ישראל כץ: אנחנו משוכנעים שהסכום שהממשלה צריכה להעביר, שהוגדר כ-103 מיליון שקל ---

שמואל אביטל: עם ה-100 מיליון של תשתיות אין בעיה.

ישראל כץ: אני מדבר על 103 מיליון שקל.

ישראל כץ: הם יצטרכו להיות מועברים.

אמנון כהן: מתי?

ישראל כץ: הם צריכים להיות מועברים מייד לביצוע.

ישראל כץ: אני מצפה שאנחנו נקבע ישיבה עם שר האוצר, שבה הדברים האלה כבר יהיו לביצוע מושלם.

אמנון כהן: כולל פירוט, כולל הכל.

ישראל כץ: את הפירוט כבר ביקשו להעביר לנו משום שהפירוט כבר קיים.

ישראל כץ: מה שלא היה קיים זה הכסף והוראות הביצוע של הכסף.

ישראל כץ: מר שי וינר, אני מבקש לזרז את הדברים.

ישראל כץ: אמרת שיש פער מרגע שזה אושר ועד שזה יורד אל השטח.

ישראל כץ: אני מבקש לזרז את הדברים האלה, כדי שזה יירד לשטח.

מוחמד ברכה: אדוני היושב-ראש, אני מבקש שתקבל את תגובת האוצר לגבי עניין ה-103 מיליון וה-100 מיליון.

ישראל כץ: בתשתיות יש את הסכומים.

ישראל כץ: כך אומר השר אביטל.

ישראל כץ: האמן לי שאם זה לא היה קיים הוא היה אומר לנו.

ישראל כץ: אנחנו מדברים על ה-103 מיליון שקל.

שמואל אביטל: נציג האוצר התייחס לפני שהגעת לפה והסביר שעדיין לא נגמרו הסידורים על מנת להביא בפני הוועדה את הבקשה.

שמואל אביטל: אין מחלוקת על העניין.

שי וינר: את הבקשה על 103 מליון שקל בהתאם להחלטת הממשלה לתוכנית "אופק".

ישראל כץ: יש פה החלטה של שר האוצר, החלטה של הממשלה, בדרג הפוליטי.

ישראל כץ: אני לא בא עכשיו להפנות את זה למר שי וינר ולומר שהוא לא רוצה להעביר.

ישראל כץ: ההחלטה הזאת תתקבל.

ישראל כץ: העברתי אתמול את המסר בצורה ברורה.

ישראל כץ: הדברים ברורים מאוד גם כאן.

ישראל כץ: אני משוכנע שזה יהיה כך.

ישראל כץ: להגיד מה יקרה אם זה לא יהיה?

ישראל כץ: הרי באה הממשלה ומגישה לנו עכשיו בקשות לתיקונים תקציביים ודברים אחרים.

ישראל כץ: הרי לאף אחד אין שום צורך ביחסים לא תקינים בין הוועדה לבין הממשלה.

ישראל כץ: אני משוכנע שזה גם לא יהיה כך.

ישראל כץ: מה שהעירו כאן, שיכולה להיות השלכה לקיצוץ על הביצוע, זה מחייב לעשות את הכל במכלול אחד.

ישראל כץ: אי אפשר להחליט על קיצוצים לפני שאנחנו מוודאים שהתוכנית הזאת תבוצע במסגרת התקציב שיישאר אחרי הקיצוץ.

ישראל כץ: לכן הדברים בוודאי קשורים זה בזה.

אמנון כהן: מתי יהיה פה שר האוצר?

ישראל כץ: אני פניתי לשר האוצר וביקשתי ממנו שבישיבה הבאה שנקיים לסיכום הנושא הוא יופיע כאן.

ישראל כץ: אני מקוה שהוא יופיע כדי לברך על המוגמר.

ישראל כץ: אין דבר יותר טוב מאשר להופיע, להודיע, להביא, לסכם ולעשות.

ישראל כץ: כאן נציגי הממשלה נותנים את ברכת הדרך.

ישראל כץ: לגבי ישובים נוספים, אני אקח על עצמי להתייעץ.

ישראל כץ: אני מבין שיש פה עוד ראש רשות מנחל שורק.

ישראל כץ: אתן לך גם להוסיף דברים.

ישראל כץ: נמצאים כאן נציגים מהמועצה האיזורית גלבוע, מחבל תענך.

ישראל כץ: היה כאן נציג שדרות.

ישראל כץ: הוזכרה נתיבות.

ישראל כץ: יש נושא של ישוב ערבי.

ישראל כץ: עכו נמצאת ברשימת הישובים והיא רק צריכה ביצוע.

ישראל כץ: היה כאן אתמול ראש עיריית שפרעם וביקש להימנות על הטיפול הנקודתי.

ישראל כץ: הוא אמר שבוודאי יהיה לו סיוע ולובי מתוך הוועדה.

מוחמד ברכה: אני סומך על חבר הכנסת ישראל כץ שידאג לו, אבל אני מדבר על שני ישובים שבמשך שנה וחצי מככבים בראש טבלת האבטלה.

ישראל כץ: יש לנו את נושא הטיפול במגזר הערבי.

ישראל כץ: בוודאי הם צריכים להיות שם בראש סדר העדיפות.

ישראל כץ: יש הרי תוכנית מיוחדת לזה.

מוחמד ברכה: התוכנית מיוחדת ומסועפת אבל לא הולכת לאן שצריך.

מוחמד ברכה: הטיפול הנקודתי הוא לא תחליף והוא לא במקום התוכנית.

ישראל כץ: צריך לוודא שבאחד משלושת הדברים הישובים האלה יקבלו את מה שהם צריכים לקבל.

ישראל כץ: בואו נראה איך אפשר לעשות את זה.

אלי אסקוזידו: זה לא דיון ראשון ולא אחרון שאני נמצא בוועדת הכספים בעניין הזה.

ישראל כץ: אני רואה שהכנת ספר רציני עם תכתובות ובקשות.

אלי אסקוזידו: הכנתי הרבה ספרים.

אלי אסקוזידו: יש לי ספר על ממשלת ברק ועל ממשלת נתניהו.

אלי אסקוזידו: ביום שנכנסתי לתפקיד לפני שנתיים יצא דוח של הלשכה המרכזית לסטטיסטיקה לפיו תושבי מועצה אזורית נחל שורק הם העניים ביותר במדינת ישראל מבין המועצות האזוריות.

אלי אסקוזידו: את זה לא אני קבעתי אלא הלשכה המרכזית לסטטיסטיקה.

אלי אסקוזידו: לפני שהמציאו את תוכנית אופק, 11 הנקודות, פניתי לממשלה הקודמת וביקשתי פתרון לעניין.

אלי אסקוזידו: במדינת ישראל יש קריטריונים: אתה יכול להיות בקו העימות ואז אתה מקבל עדיפות כזאת או אחרת, אתה יכול להיות באיזור עדיפות א', או באיזור עדיפות ב', או בטיפול נקודתי וכדומה.

אלי אסקוזידו: לא היתה תוכנית למועצות אזוריות או לישובים במרכז הארץ.

אלי אסקוזידו: המועצה האזורית נחל שורק, למי שלא יודע, נמצאת באזור מסמיה, שזה מרכז הארץ.

אלי אסקוזידו: לא קיבלנו אף פעם שום עזרה בשום תחום, כולל תעשייה ומסחר, בגלל המיקום הגאוגרפי שלנו שלא נותן אפשרות לטפל.

אלי אסקוזידו: אז אמרו לי שיקימו איזה תוכנית מיוחדת שתטפל בבעיות, תוכנית אחד-עשר הישובים.

אלי אסקוזידו: באותה ישיבת ממשלה, כשאישרו את 11 הנקודות, הוחלט שתוך 14 ימים יקימו ועדת מנכ"לים והיא תביא לאישור הממשלה ישוב כפרי, מועצה אזורית, ישוב חרדי וישוב ערבי.

אלי אסקוזידו: לגבי הערבים יש גם תוכנית נוספת, תוכנית של המגזר הערבי, של 4 מיליארד שקל.

אלי אסקוזידו: אני לא יודע איפה היא נמצאת ומה קורה איתה.

אלי אסקוזידו: לגבי המגזר הכפרי לא הציעו עד היום שום תוכנית שתפתור את הבעיות.

אלי אסקוזידו: ועדת המנכ"לים החליטה פה אחד שהמועצה האזורית נחל שורק, מכל הישובים, היא המועצה הראויה להיכנס לטיפול הנקודתי.

אלי אסקוזידו: להזכירכם, במועצה אזורית נחל שורק יש 2,500 תושבים.

אלי אסקוזידו: גם אם היא תיכנס לתוכנית הקיימת היום היא לא תפגע אף בפרומיל מהתוכנית בגלל שהיא לא משמעותית מבחינת מספר התושבים.

משה רז: כמה עזרה אתה מקבל מהמדינה, מכל המשרדים, בשנה?

אלי אסקוזידו: אני מקבל מה שמגיע לי.

אלי אסקוזידו: כל התקציב שלי הוא 20 מיליון שקל.

אלי אסקוזידו: אני מקבל מכל משרד בהתאם לקריטריונים שכל ישוב מקבל במדינת ישראל.

אלי אסקוזידו: אין לנו שום עדיפות על פני ישובים אחרים.

אלי אסקוזידו: רוב התושבים במועצה האזורית נחל שורק הם יוצאי שואה מבוגרים.

אלי אסקוזידו: תוכנית "אופק" היא לא תוכנית שבאה לעזור לשלם משכורות.

אלי אסקוזידו: היא תוכנית חברתית שבאה לפתור בעיות חברתיות ולהרים ישובים שנמצאים במצב נמוך במדינת ישראל.

אלי אסקוזידו: זאת מטרת תוכנית "אופק".

אלי אסקוזידו: היא תוכנית חברתית, תוכנית נכונה, שממקדת פתרונות בכל ישוב, בהתאם לצרכים שמדינת ישראל מצאה שהיא רוצה לתת כדי להביא את הישוב לרף גבוה יותר.

אלי אסקוזידו: בזמן הממשלה הקודמת היתה הבטחה שניכנס לתוכנית "אופק" אך זה לא נעשה.

אלי אסקוזידו: כשהקימו את הממשלה החדשה, יש לי תכתובת עם כל השרים, העברתי חומר, דיברתי עם כל הנוגעים בדבר.

אלי אסקוזידו: הובטח שניכנס ועדיין לא נכנסנו.

אלי אסקוזידו: במקביל הגשתי בג"ץ.

אלי אסקוזידו: בתחילת חודש יוני יהיה דיון בבג"ץ בנושא הזה.

אלי אסקוזידו: הממשלה התבקשה להשיב.

אלי אסקוזידו: מר בארי הולצמן השיב ויש החלטה שצריכה להתקבל ב-10 או ב-12 בחודש יוני בנושא הבג"ץ.

אלי אסקוזידו: אני חושב שלמרות שלא השולחן הזה הוא שמחליט אלא הממשלה מחליטה, השולחן הזה צריך להמליץ ולהתנות בצורה כזאת או אחרת העברות כספים בכך שהממשלה תקיים את החלטותיה.

ישראל כץ: תודה רבה.

ישראל כץ: רשות הדיבור לנציגי מועצה אזורית גלבוע.

רמי אלהרר: אני רוצה להוסיף על מה שחברי משדרות אמר.

רמי אלהרר: המועצה האזורית גלבוע, עם 24,000 תושבים, יושבת על קו התפר.

רמי אלהרר: המצב שלה בטבלאות של משרד התעשיה והמסחר הוא המצב הכי ירוד שיש.

משה רז: הוא אומר שהם במצב הכי ירוד ואתה אומר שאתם.

רמי אלהרר: הוא עומד בראש מועצה אזורית של 2,500 איש.

רמי אלהרר: הייתי מוכן לא להיכלל ברשימה ולא להגיע לפה.

רמי אלהרר: המיקום שלנו הוא על קו התפר.

רמי אלהרר: לשמחתנו הקטיושות עוד לא הגיעו אלינו אבל אירועים בטחוניים אחרים כן מגיעים אלינו.

רמי אלהרר: אנחנו מאוד קרובים וסובלים מהתנכלויות לאורך קו התפר.

רמי אלהרר: אנחנו צריכים להחזיק את כל התפר בעצמנו.

רמי אלהרר: במועצה אזורית גלבוע יש איזה תחושה לא טובה, במיוחד בכפרים הערביים שלנו.

רמי אלהרר: בגלל שהם כפרים בתוך מועצה אזורית גלבוע הם נופלים בין הכסאות, בין התוכניות.

רמי אלהרר: פנינו כמה פעמים.

רמי אלהרר: זה הפרס שהם קיבלו על ההתנהגות הטובה שלהם באירועי אוקטובר.

רמי אלהרר: אצלנו יש דו-קיום למופת.

רמי אלהרר: במקום שהממשלה, הכנסת וכל מי שיכול יעתיקו את מה שקורה בגלבוע ויראו איך עושים שלטון משותף ואיך מתנהלים בדו-קיום בתוך תענך, בתוך הגלבוע, בין הכפרים - אנחנו פשוט מקבלים מכה אחר מכה.

רמי אלהרר: וגם לתוכנית הזאת של הטיפול הנקודתי לא נכנסנו.

רמי אלהרר: המצב הסוציו-אקונומי בכי רע.

רמי אלהרר: הן השר שמואל אביטל ידידנו והן יושב-ראש הוועדה, חבר הכנסת כץ, מכירים את האזור היטב.

רמי אלהרר: אתם יודעים שזה לא סיפורים.

רמי אלהרר: אתם מכירים את השטח.

שמואל אביטל: תגיד לחבר הכנסת ישראל כץ שכל חברי המרכז של הליכוד הם חברים שלי.

רמי אלהרר: כשאנחנו סובלים ביחד שם אז תאמין לי שגם הערבים וגם המושבניקים וגם הקיבוצניקים, כולנו מפלגה אחת לטובת האזור שלנו.

רמי אלהרר: כשאנחנו יוצאים מהאזור אז אנחנו הולכים למפלגות שלנו אבל כשאנחנו שם, כולנו מפלגה אחת.

רמי אלהרר: אתם מכירים את התושבים.

רמי אלהרר: תוסיף לכל המועקה הזאת גם את חובות המושבים ואת המצב בו הם נמצאים ---

ישראל כץ: יש תוכנית סיוע למגזר הבדואי בצפון, של 613 מיליון שקל, ואנחנו דנים בזה בהקשר אחר.

ישראל כץ: נדמה לי שחלק מהאוכלוסיה שנמצאת במועצה האזורית גלבוע היא בדואית.

רמי אלהרר: זה לא נוגע לנו בכלל.

רמי אלהרר: אין אצלנו אוכלוסיה בדואית.

ישראל כץ: האם אתם כלולים בתוכנית הסיוע למגזר הערבי?

רמי אלהרר: אנחנו כלולים אבל כל פנייה, כל נסיון השתלבות בתוך התוכנית הזאת, בינתיים אין שום דבר ולא קיבלנו שום דבר.

רמי אלהרר: על-פי החלק היחסי אנחנו לא נקבל הרבה.

רמי אלהרר: במקום לתת לכפרים האלה פרס על ההתנהגות באוקטובר ובכלל ההתנהלות, השיתוף ודו-הקיום, אנחנו פשוט מקבלים עונש.

רמי אלהרר: אנחנו שומעים ברחוב טענות: חבר'ה, למה בעצם עשינו את זה?

רמי אלהרר: היינו עוזרים למועצה אזורית גלבוע, היינו עוזרים לאזור, היינו עוזרים לתענכים אם גם אנחנו היינו משתתפים במהומות.

רמי אלהרר: זה אבסורד שאי אפשר פשוט להסביר אותו.

רמי אלהרר: מר בארי הולצמן מכיר אותו והשר אביטל מכיר אותו.

שמואל אביטל: אנחנו יוצאים מהישיבה הזאת והשורה התחתונה בעיני היא אחת ויחידה: ששר האוצר לא יהפוך את תוכנית "אופק" לבת ערובה של שום דבר.

שמואל אביטל: זה שאין פה בקשה סדורה של האוצר, זה פשוט גרימת נזק, שפוגע ב-11 ישובים.

שמואל אביטל: זו הפעולה הראשונה שחייבת להיעשות.

שמואל אביטל: שאר הדברים וניואנסים כאלה ואחרים בין המשרדים, זה בסדר.

שמואל אביטל: אם שר האוצר היה מביא את הבקשה לפה, היינו מתניעים את העסק.

שמואל אביטל: אני רוצה להודות ליושב-ראש הוועדה ולוועדה, גם על פעולות התיאום בין המשרדים.

שמואל אביטל: אנחנו נוודא שמה שדווח פה לגבי ההסדר עם משרד התעשיה והמסחר קורם עור וגידים ושזה באמת מסודר.

שמואל אביטל: תודה.

עופר חוגי: אני מבקש שיושב-ראש הוועדה יזמן את שר האוצר לפה לגבי כל המחדלים של האוצר.

עופר חוגי: לא רק בנושא של תוכנית "אופק" אלא בעוד כמה תחומים.

עופר חוגי: אני מבקש שלקראת שבוע הבא נזמן אותו לפה ונדון איתו.

ישראל כץ: לגבי תוכנית "אופק" בהחלט פניתי לשר האוצר.

ישראל כץ: אני אפנה אליו בבקשה להופיע כאן ולסכם את הנושא הזה כדי שהתוכנית תרוץ.

ישראל כץ: לגבי שאר הדברים - אני מניח שהממשלה תביא בקשה גם לתוכנית הקיצוצים ולדברים אחרים ואז בוודאי הוא יבוא להסביר.

עופר חוגי: אני מבקש ממך שאנחנו לא נדון על שום קיצוצים לפני שיוסדרו הסכמים קודמים, ההסכמים הקואליציוניים, מה שהוא קרא מעל דוכן הכנסת.

עופר חוגי: קודם כל שהוא יבוא לדבר על תקציב ואחר-כך נדון על קיצוצים.

עופר חוגי: אני לא מוכן לדון איתו כהוא זה ואני לא רוצה שיביאו שום קיצוץ לשולחן הזה לפני שיישמו את כל ההחלטות הקודמות.

ישראל כץ: המסר הועבר כאן לחברים.

ישראל כץ: אני מודה לכם.

ישראל כץ: מר אריה ביבי, אתה הרי מתמיד להגיע לכל הישיבות.

ישראל כץ: אני מקווה שלא תאבד את האמון בשיטה הפרלמנטרית.

ישראל כץ: ראש עיריית עכו - כנ"ל, וגם עוד אנשים.

ישראל כץ: אני מניח ומקווה ש"תתאכזבו לטובה" כשהדברים כן יבוצעו.

ישראל כץ: ציינתי כבר את החלק של השר אביטל ואני לא צריך לחזור.

ישראל כץ: הוועדה הזאת, כל אחד מהחברים נחוש, בלי קשר לדברים אחרים, לקדם את התוכנית.

ישראל כץ: אנחנו ניתן את דעתנו גם לגבי הישובים הנוספים.

ישראל כץ: לפחות כמתווה, כהמלצה, בלי סתירה לנושא הזה של 11 הישובים.

ישראל כץ: אני אתייעץ עם חברי הוועדה לגבי זה לקראת הישיבה הבאה.

ישראל כץ: מר שי וינר, אני מצפה שבפעם הבאה גם הדיווח יהיה מושלם וגם יפתר נושא הרזרבה, והוא יהיה חייב להיפתר.

ישראל כץ: זה לא יכול להיפתר בלי הדבר הזה.

ישראל כץ: גם הבהרתי את זה לשר האוצר והתרשמתי שהוא בהחלט מבין.

ישראל כץ: אני אופטימי בעניין הזה ואני מקווה שנעשה בשבוע הבא ישיבה אחת לסכם את כל הדברים ושהתוכנית תצא לדרך.

ישראל כץ: תודה רבה לכולם.